Úradný vestník L 093 , 17/04/1993 S. 0005 - 0007

Fínske špeciálne vydanie: Kapitola 2 Zväzok 9 S. 0065

Švédske špeciálne vydanie: Kapitola 2 Zväzok 9 S. 0065



Nariadenie Komisie (EHS) č. 893/93 z 13. apríla 1993 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] z 23. júla 1987 o tarifnej a štatistickej nomenklatúre a Spoločnom colnom sadzobníku, naposledy zmenené a doplnené nariadením (EHS) č. 697/93 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá platia tiež pre každú inú nomenklatúru, ktorá je na nej úplne alebo sčasti založená a ktorá pridáva k nej ďalšie triedenie a ktorá je zriadená osobitnými ustanoveniami spoločenstva na uplatnenie sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel tovar opísaný v stĺpci I tabuľky pripojenej k tomuto nariadeniu musí byť zatriedený do zodpovedajúcich kódov KN, ktoré sa nachádzajú v stĺpci 2 na základe odôvodnení uvedených v stĺpci 3; keďže je potrebné, s výhradou opatrení, účinných v spoločenstve, týkajúcich sa systémov dvojitej kontroly a predchádzajúceho a následného dohľadu spoločenstva nad dovozom textilných výrobkov do spoločenstva, aby záväzné informácie o nomenklatúrnom zatriedení tovaru vydané colnými orgánmi členských štátov vo veci zatriedenia tovaru do kombinovanej nomenklatúry, ktoré už viac nezodpovedajú tomuto nariadeniu, mohol držiteľ v súlade s ustanoveniami článku 6 nariadenia Komisie (EHS) č. 3796/90 [3] naďalej používať počas určitého obdobia, ak držiteľ uzavrel zmluvu podľa písmen a) alebo b) druhého pododseku článku 14 ods. 3 nariadenia Rady (EHS) č. 1715/90 [4]; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do príslušných kódov KN, ktoré sa nachádzajú v stĺpci 2 uvedenej tabuľky. Článok 2 S výhradou opatrení, účinných v spoločenstve, týkajúcich sa systémov dvojitej kontroly a predchádzajúceho a následného dohľadu spoločenstva nad dovozom textilných výrobkov do spoločenstva, záväzné informácie o nomenklatúrnom zatriedení tovaru vydané colnými orgánmi členských štátov vo veci zatriedenia tovaru do kombinovanej nomenklatúry, ktoré už nezodpovedajú tomuto nariadeniu, môže držiteľ v súlade s ustanoveniami článku 6 nariadenia (EHS) č. 3796/90 naďalej používať počas doby 60 dní odo dňa uplatňovania tohto nariadenia, ak držiteľ uzavrel zmluvu podľa písmen a) alebo b) druhého pododseku článku 14 ods. 3 nariadenia Rady (EHS) č. 1715/90. Článok 3 Toto nariadenie nadobúda účinnosť v 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. apríla 1993 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 76, 30.3.1993, s. 12. [3] Ú. v. ES L 365, 28.12.1990, s. 17. [4] Ú. v. ES L 160, 26.6.1990, s. 1. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | 1.Jednofarebný pletený odev (95 % bavlna, 5 % elastomerové vlákno) módneho vzhľadu, s dlhými rukávmi, určený na zakrytie hornej časti tela, siahajúci tesne pod pás. Má veľmi hlboký výstrih tvaru V. Okraj výstrihu je vyšívaný. Tento odev je na spodnej časti a na koncoch rukávov lemovaný (Pozri fotografiu č. 514) | 61061000 | Zatriedenie je určené ustanoveniami všeobecných pravidiel odseky 1 a 6 pre interpretáciu kombinovanej nomenklatúry, ako aj znením kódov KN 6106 a 61061000. Pozri tiež Vysvetlivky ku kombinovanej nomenklatúre týkajúce sa položky 6106 Tento odev sa považuje za odev s veľmi hlbokým výstrihom vpredu, pretože výstrih siaha pod pomyselnú čiaru medzi pazuchami. | 2.Súprava dvoch odevov pozostávajúca z | | Zatriedenie je určené ustanoveniami všeobecných pravidiel odseky 1 a 6 pre interpretáciu kombinovanej nomenklatúry, poznámkou 13 k triede XI, poznámkou 8 ku kapitole 61 pre spodný odev, znením kódov KN 6104 a 610462, 61046210, 6109 a 61091000 a Vysvetlivkami k Harmonizovanému systému týkajúcimi sa položky 6109 pre horný odev. | a)ľahkého pleteného odevu (60 % bavlna, 40 % polyester) s tesnými rukávmi z dvojfarebnej prúžkovanej textílie, určeného na zakrytie hornej časti tela, siahajúceho pod pás. Má okrúhly vrúbkovaný výstrih a na spodnej časti a na koncoch rukávov je lemovaný. Na spodnej časti odevu sa nachádzajú 6 cm bočné otvory, na každom z nich sa nachádza ozdobný gombík. Odev má tiež ozdobnú výšivku na prsnej časti (vrchné tričko) (Pozri fotografiu č. 520 A); | 61091000 | b)pletených nohavíc (60 % bavlna, 40 % polyester) vyhotovených z jednofarebnej textílie, siahajúcich od pása po členky, s elastickým ukončením na páse. Konce nohavíc majú ozdobné gombíky také, aké sa nachádzajú na odeve určenom na zakrytie hornej časti tela (pozri fotografiu č. 520 B) | 61046210 | Zatriedenie ako pyžamo sa vylučuje, pretože sa o tomto odeve nedá usudzovať, že slúži výlučne alebo hlavne ako nočný úbor | 3.Ľahký pletený odev (65 % polyester, 35 % bavlna) vyhotovený z jednofarebnej textílie. Je určený na zakrytie hornej časti tela, pričom siaha pod pás, má krátke rukávy a kapucňu so šnúrkou. Odev má okrúhly výstrih s vrúbkovaným okrajom a na spodnej časti a na koncoch rukávov je lemovaný (pozri fotografiu č. 521) | 61143000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, ako aj znením kódov KN 6114 a 61143000 Zatriedenie tohto odevu ako vrchného trička položky 6109 sa vylučuje kvôli prítomnosti kapucne Zatriedenie do položky 6110 sa tiež vylučuje kvôli chýbajúcim častiam na spodnej časti slúžiacich na utiahnutie | +++++ TIFF +++++ --------------------------------------------------